Document ID: 32011D0377

KOMISSION TÄYTÄNTÖÖNPANOPÄÄTÖS,
annettu 27 päivänä kesäkuuta 2011,
päätösten 2008/603/EY, 2008/691/EY ja 2008/751/EY muuttamisesta neuvoston asetuksen (EY) N:o 1528/2007 liitteessä II säädettyjä alkuperäsääntöjä koskevia tilapäisiä poikkeuksia laajentamalla tonnikalaa ja tonnikalafileitä koskevan erityistilanteen huomioon ottamiseksi Mauritiuksessa, Seychelleillä ja Madagaskarissa
(tiedoksiannettu numerolla K(2011) 4322)
(2011/377/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 20 päivänä joulukuuta 2007 annetun neuvoston asetuksen (EY) N:o 1528/2007 (1) ja erityisesti sen liitteessä II olevan 36 artiklan 4 kohdan,
sekä katsoo seuraavaa:
(1)
Komission päätös 2008/603/EY (2), jolla myönnettiin tilapäinen poikkeus asetuksen (EY) N:o 1528/2007 liitteessä II vahvistetuista alkuperäsäännöistä Mauritiuksen erityistilanteen huomioon ottamiseksi tonnikalasäilykkeiden ja tonnikalafileiden osalta, tehtiin 17 päivänä heinäkuuta 2008. Mainitun tilapäisen poikkeuksen voimassaoloa pidennettiin päätöksillä 2009/471/EY (3) ja 2010/560/EU (4). Mauritius pyysi 27 päivänä joulukuuta 2010 uutta poikkeusta asetuksen (EY) N:o 1528/2007 liitteessä II vahvistetuista alkuperäsäännöistä mainitun liitteen 36 artiklan mukaisesti. Mauritiukselta saatujen tietojen mukaan raa’an tonnikalan pyyntimäärät ovat edelleen poikkeuksellisen alhaiset jopa tavanomaiset kausivaihtelut huomioon ottaen. Koska vuodesta 2008 vallinnut poikkeuksellinen tilanne jatkuu muuttumattomana ja koska Intian valtamerellä esiintyvä merirosvous aiheuttaa ongelmia, uusi poikkeus olisi myönnettävä 1 päivästä tammikuuta 2011 alkaen.
(2)
Komission päätös 2008/691/EY (5), jolla myönnettiin tilapäinen poikkeus asetuksen (EY) N:o 1528/2007 liitteessä II säädetyistä alkuperäsäännöistä Seychellien erityistilanteen huomioon ottamiseksi tonnikalasäilykkeiden osalta, tehtiin 14 päivänä elokuuta 2008. Mainitun tilapäisen poikkeuksen voimassaoloa pidennettiin päätöksillä 2009/471/EY ja 2010/560/EU. Seychellit pyysi 8 päivänä joulukuuta 2010 uutta poikkeusta asetuksen (EY) N:o 1528/2007 liitteessä II vahvistetuista alkuperäsäännöistä 4 000 tonnille tonnikalasäilykkeitä mainitun liitteen 36 artiklan mukaisesti. Seychellit pyysi ensimmäistä kertaa poikkeusta alkuperäsäännöistä tonnikalafileille. Kyseinen pyyntö tehtiin 1 000 tonnille. Seychellien toimittamien tietojen mukaan raa’an tonnikalan pyyntimäärät ovat edelleen erittäin alhaiset jopa tavanomaiset kausivaihtelut huomioon ottaen. Lisäksi merirosvojen aiheuttaman uhan vuoksi kalastuspäiviä on kannattavilla mutta vaarallisilla alueilla vähemmän. Koska vuodesta 2008 vallinnut poikkeuksellinen tilanne jatkuu muuttumattomana, uusi poikkeus olisi myönnettävä 1 päivästä tammikuuta 2011 alkaen.
(3)
Komission päätös 2008/751/EY (6), jolla myönnettiin tilapäinen poikkeus asetuksen (EY) N:o 1528/2007 liitteessä II säädetyistä alkuperäsäännöistä Madagaskarin erityistilanteen huomioon ottamiseksi tonnikalasäilykkeiden ja -fileiden osalta, tehtiin 18 päivänä syyskuuta 2008. Mainitun tilapäisen poikkeuksen voimassaoloa pidennettiin päätöksillä 2009/471/EY ja 2010/560/EU. Madagaskar pyysi 11 päivänä tammikuuta 2011 uutta poikkeusta asetuksen (EY) N:o 1528/2007 liitteessä II vahvistetuista alkuperäsäännöistä mainitun liitteen 36 artiklan mukaisesti. Madagaskar toimitti lisätietoja 28 päivänä tammikuuta 2011. Näiden tietojen mukaan raa’an alkuperätonnikalan hankinta on edelleen vaikeaa Intian valtamerellä esiintyvän merirosvousongelman vuoksi. Koska vuodesta 2008 vallinnut poikkeuksellinen tilanne jatkuu muuttumattomana, uusi poikkeus olisi myönnettävä 1 päivästä tammikuuta 2011 alkaen.
(4)
Päätöksiä 2008/603/EY, 2008/691/EY ja 2008/751/EY sovellettiin 31 päivään joulukuuta 2010, koska itäisen ja eteläisen Afrikan valtioiden sekä Euroopan yhteisön ja sen jäsenvaltioiden välinen väliaikainen talouskumppanuussopimus, jäljempänä ‘väliaikainen ESA-EU-kumppanuussopimus’, ei ollut tullut voimaan eikä sitä ollut sovellettu väliaikaisesti ennen kyseistä päivämäärää.
(5)
Asetuksen (EY) N:o 1528/2007 4 artiklan 2 kohdan mukaisesti mainitun asetuksen liitteessä II säädetyt alkuperäsäännöt ja niiden poikkeukset on korvattava väliaikaisen ESA-EU-kumppanuussopimuksen säännöillä, joiden odotetaan tulevan voimaan tai joiden väliaikaisen soveltamisen odotetaan alkavan vuonna 2011. Vaikka poikkeus myönnetään vielä vuodelle 2011, kokonaistilannetta ja ESA-EU-kumppanuussopimuksen ratifiointitilannetta arvioidaan uudelleen vuonna 2012.
(6)
On tarpeen varmistaa, että tuonti AKT-maista unioniin jatkuu ja että siirtyminen väliaikaiseen ESA-EU-kumppanuussopimukseen tapahtuu sujuvasti. Päätösten 2008/603/EY, 2008/691/EY ja 2008/751/EY voimassaoloa olisi sen vuoksi jatkettava tammikuun 1 päivästä 2011joulukuun 31 päivään 2011.
(7)
Mauritius, Seychellit ja Madagaskar voivat allekirjoittamansa väliaikaisen ESA-EU-kumppanuussopimuksen liitteenä olevan alkuperäpöytäkirjan asiaankuuluvien määräysten nojalla soveltaa ilman eri toimenpiteitä poikkeusta HS-nimikkeeseen 1604 kuuluvan tonnikalan alkuperäsäännöistä, kun mainittu sopimus tulee voimaan tai kun sen tilapäinen soveltaminen alkaa. Olisi epäasianmukaista myöntää tällä päätöksellä asetuksen (EY) N:o 1528/2007 liitteessä II olevan 36 artiklan mukaisia poikkeuksia, jotka ylittävät väliaikaisessa ESA-EU-kumppanuussopimuksessa itäisen ja eteläisen Afrikan alueelle myönnettävän vuotuisen kiintiön. Sopimuksen ESA-osapuolet ovat sen vuoksi allekirjoittaneet vuonna 2011 tonnikalalle myönnettyjä poikkeuksia koskevan yksipuolisen poliittisen julistuksen, jonka mukaan nämä maat eivät sovella vuonna 2011 ilman eri toimenpiteitä myönnettävän poikkeuksen vuotuista kokonaismäärää siinä tapauksessa, että sopimus tulee voimaan tai sen tilapäinen soveltaminen alkaa kyseisenä vuonna. Tämän vuoksi vuoden 2011 kiintiömäärien olisi oltava Mauritiuksen osalta 3 000 tonnia tonnikalasäilykkeitä ja 600 tonnia tonnikalafileitä, Seychellien osalta 3 000 tonnia tonnikalasäilykkeitä ja 600 tonnia tonnikalafileitä ja Madagaskarin osalta 2 000 tonnia tonnikalasäilykkeitä ja 500 tonnia tonnikalafileitä.
(8)
Sen vuoksi päätöksiä 2008/603/EY, 2008/691/EY ja 2008/751/EY olisi muutettava.
(9)
Tässä päätöksessä säädetyt toimenpiteet ovat tullikoodeksikomitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2008/603/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Mauritiuksesta yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009, 1 päivän tammikuuta 2010 ja 31 päivän joulukuuta 2010 sekä 1 päivän tammikuuta 2011 ja 31 päivän joulukuuta 2011 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2011.”.
3)
Korvataan liite tämän päätöksen liitteellä I.
2 artikla
Muutetaan päätös 2008/691/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Seychelleiltä yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009, 1 päivän tammikuuta 2010 ja 31 päivän joulukuuta 2010 sekä 1 päivän tammikuuta 2011 ja 31 päivän joulukuuta 2011 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2011.”.
3)
Korvataan liite tämän päätöksen liitteellä II.
3 artikla
Muutetaan päätös 2008/751/EY seuraavasti:
1)
Korvataan 2 artikla seuraavasti:
”2 artikla
Edellä 1 artiklassa säädettyä poikkeusta on sovellettava liitteessä lueteltuihin tuotteisiin ja määriin, jotka ilmoitetaan luovutettaviksi vapaaseen liikkeeseen Madagaskarista yhteisöön 1 päivän tammikuuta 2008 ja 31 päivän joulukuuta 2008, 1 päivän tammikuuta 2009 ja 31 päivän joulukuuta 2009, 1 päivän tammikuuta 2010 ja 31 päivän joulukuuta 2010 sekä 1 päivän tammikuuta 2011 ja 31 päivän joulukuuta 2011 välisenä aikana.”.
2)
Korvataan 6 artiklan toinen kohta seuraavasti:
”Sitä sovelletaan 31 päivään joulukuuta 2011.”.
3)
Korvataan liite tämän päätöksen liitteellä III.
4 artikla
Tätä päätöstä sovelletaan 1 päivästä tammikuuta 2011.
5 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä kesäkuuta 2011.

Labels: 17
3
6
18
15